stanford-oval/wikipedia huggingface dataset:
เทนเซ็นต์

| --- | --- |

อาคารเทนเซ็นต์ซีฟรอนต์ทาวเวอร์ในเชินเจิ้น
ชื่อท้องถิ่น: 腾讯控股有限公司
ประเภท: บริษัทมหาชน SEHK: 700
ISIN: KYG875721634 
อุตสาหกรรม: บริษัทที่มีการลงทุนในกิจการ (Conglomerate Holding Company)
ก่อตั้ง: 11 พฤศจิกายน พ.ศ. 2541 (26 ปี)
ผู้ก่อตั้ง: หม่า ฮั่วเถิง (马化腾) จาง จื้อตง (张志东) สวี่ เฉินเย่ (许晨晔) เฉิน อีตาน (陈一丹) เจิ้ง หลี่ชิง (曾李青)
สำนักงานใหญ่: เชินเจิ้น สาธารณรัฐประชาชนจีน
รายได้:  CN¥560.118 พันล้าน (US$86.84 พันล้าน) (2564) 
รายได้จากการดำเนินงาน:  CN¥271.62 พันล้าน (US$42.11 พันล้าน) (2564) 
รายได้สุทธิ:  CN¥227.81 พันล้าน (US$35.32 พันล้าน) (2564) 
สินทรัพย์:  CN¥1.612 ล้านล้าน (US$249.98 พันล้าน) (2564) 
ส่วนของผู้ถือหุ้น:  CN¥876.693 พันล้าน (US$135.92 พันล้าน) (2564) 
เจ้าของ: Naspers (30.86%; ตั้งแต่ 2562 ผ่านบริษัท Prosus)  หม่า ฮั่วเถิง (8.42%)  จาง จื้อตง (3.5%) 
พนักงาน: 112,771 (2564) 
เว็บไซต์: https://www.tencent.com/
เทนเซ็นต์ (อังกฤษ: Tencent Holdings Limited; จีน: 腾讯控股有限公司, พินอิน: Téngxùn kònggǔ yǒuxiàn gōngsī) ได้ก่อตั้งบริษัทขึ้นเมื่อปี 2541 ขึ้นด้วยเงินทุน 500,000 หยวน ในช่วงแรกบริษัท เทนเซ็นต์ (อังกฤษ: Tencent) ให้บริการด้าน System Integration หรือบริการวางระบบคอมพิวเตอร์และเครือข่ายสำหรับองค์กรเป็นหลัก และเปิดตัวโปรแกรมคิวคิว ครั้งแรกเมื่อเดือนกุมภาพันธ์ 2542 พร้อมกับการเปิดตัวเว็บไซต์ คิวคิว (www.qq.com) หลังการเปิดให้บริการ คิวคิว ประสบความสำเร็จอย่างงดงามในตลาดจีนและกลายเป็นโปรแกรมระบบส่งข้อความทันที ที่ได้รับความนิยมสูงสุดในจีน ด้วยตัวเลขสมาชิกสูงถึง 448 ล้านคน (สถิติถึงครึ่งปีแรกของปี 2552) ส่งผลให้นายหม่า ฮั่วเถิง (马化腾) หรือที่รู้จักกันในนาม โพนี่ หม่า (Pony Ma) ผู้ก่อตั้งบริษัท Tencent กลายเป็นคนดังในสังคมจีนอย่างรวดเร็ว เขาได้รับการจัดอันดับจากนิตยสารไทม์ ให้เป็น 1 ใน 100 บุคคลที่มีอิทธิพลต่อโลกเมื่อปี 2551 ซึ่งใน 100 บุคคลนี้มีชาวจีนแผ่นดินใหญ่ติดอันดับเพียง 5 คนเท่านั้น วันที่ 16 มิถุนายน 2004 เทนเซ็นต์ โฮลดิ้ง ลิมิเต็ด จำกัด (มหาชน) (SEHK 700)  ได้จดทะเบียนในตลาดหลักทรัพย์ฮ่องกง
ประวัติการดำเนินกิจการ

ปี 1998 สองผู้ก่อตั้ง หม่า ฮั่วเถิง และ จาง จื้อตง โดย หม่า เคยติดอันดับที่ 16 ของคนรวยที่สุดในแผ่นดินใหญ่และรวยที่สุดในอุตสาหกรรมอินเทอร์เน็ตของจีน โดยก่อนหน้านี้ทั้งสองทำงานอยู่ในบริษัทผู้ให้บริการโทรศัพท์เคลื่อนที่ตั้งแต่สมัยยังใช้วิทยุติดตามตัวกันอยู่ ปัจจุบันผู้บริหารส่วนใหญ่ของที่นี่ล้วนเป็นชาวจีนทั้งสิ้น และอายุเฉลี่ยของพนักงานคือ 26 ปี ตลอดช่วงปีแรก ๆ ที่สร้าง QQ ผู้บริหารพยายามขาย QQ ให้กับบริษัทใหญ่ ๆ แต่ไม่มีใครยอมซื้อ
ปี 2000 ได้เงินทุน 77 ล้านบาทจากบริษัทเงินทุนในอเมริกาและฮ่องกง แลกกับหุ้น 40% ผู้ใช้ QQ พุ่งถึง 100 ล้านคน แต่บริษัทก็ยังหาเงินด้วยตนเองไม่ได้ เลยร่วมมือกับไชน่า โมบายล์ เชื่อมบริการหลายอย่างจาก QQ ไปมือถือ เช่น ส่งข้อความ เล่นเกม หาคู่ผ่านมือถือ
ปี 2001 เริ่มมีกำไร 51 ล้านบาท
ปี 2002 ยอดผู้ใช้ 160 ล้านคน กำไรพุ่งไป 14 เท่าจากปีที่แล้ว
ปี 2004 เริ่มบุกฮ่องกง และเข้าตลาดหุ้นฮ่องกงด้วย
ปี 2006 ลงทุน 500 ล้านบาทสร้างสำนักวิจัยของตัวเอง เป็นสถาบันวิจัยด้านอินเทอร์เน็ตที่แรกของจีน มีสาขาที่ปักกิ่ง เซี่ยงไฮ้ และเชินเจิ้น
ปี 2008 ขยายบริการอื่น ๆ เช่น ออนไลน์เกม (มีเกมออนไลน์ใหม่ ออกทุก ๆ เดือน) อีเมล เว็บค้นหาข้อมูล soso.com (ที่วันนี้เป็นอันดับ 3 รองจากไป๋ตู้ (baidu.com) และ กูเกิล)
ปี 2009 ย้ายออฟฟิศใหม่ไปที่ Tencent Building ตึกสูง 39 ชั้นตั้งอยู่ใจกลางย่านไอทีของเชินเจิ้น
ปี 2010 จ่ายเงินหมื่นกว่าล้านบาทให้กับบริษัท Digital Sky Technologies Ltd. ในรัสเซียเพื่อแฝงการลงทุนในหุ้นของเฟซบุ๊ก
ปี 2012 ได้เปิดตัวโปรแกรมแชท ชื่อดัง วีแชต ในประเทศไทย เมื่อ 26 พฤศจิกายน พ.ศ. 2555 โดยความร่วมมือจากเว็บไซต์ชื่อดังของไทย สนุก ดอตคอม ซึ่งปัจจุบันมีผู้ใช้โปรแกรมแชทนี้ถึง 200 ล้านคนทั่วโลก
ความสำเร็จ

เทนเซ็นต์ Tencent เป็นบริษัทไอทีอันดับ 1 ของจีน ก่อตั้งเมื่อพฤศจิกายน 2541 ให้บริการเว็บไซต์, แอปพลิเคชัน เกมออนไลน์ โดยวางตำแหน่งทางการตลาดของบริษัท เป็น One-Stop Online Lifestyle
โดย Tencent ได้รับการจัดอันดับว่าเป็นบริษัทไอทีอันดับ 4 รองจาก Google, Amazon และ Facebook ในแง่ Market Capitalization มีทรัพย์สินอยู่ประมาณ 3,700 ล้านเหรียญ ส่วน Pony Ma ซีอีโอของ Tencent ได้รับการจัดอันดับจากฟอบส์ว่าเป็นบุคคลที่ร่ำรวยที่สุดอันดับ 4 ของจีน
ธุรกิจในเครือ

ธุรกิจในเครือสามารถแบ่งออกได้เป็นใหญ่ ๆ คือธุรกิจสื่อสารและธุรกิจร้านค้า โดยแบ่งดังนี้
ธุรกิจในเครือ > ธุรกิจทางด้านสื่อสาร

ธุรกิจในกลุ่มนี้ สามารถแบ่งออกได้หลากหลาย ซึ่งถือว่าเป็นกลุ่มที่สร้างรายได้หลักอย่างมหาศาล มีดังนี้
QQ.com
paipai.com
games.qq.com
Tenpay.com
QZone.qq.com
soso.com
gongyi.qq.com
sanook.com (เฉพาะประเทศไทย)
Tencent Weibo
คิวคิว
วีแชต
QQ Fantasy
Asura Online
王者荣耀 (Honor of Kings)
อารีนาออฟเวเลอร์
ธุรกิจในเครือ > ธุรกิจทางด้านร้านค้า

คิว-เจน : จัดจำหน่ายสินค้าประเภทของที่ระลึกโดยใช้ตราสินค้า คิวคิว เช่น กระเป๋า ตุ๊กตา นาฬิกา เสื้อผ้า
แหล่งข้อมูลอื่น

Tencent เจ้าของอาณาจักรดิจิตอลหมื่นล้าน
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน โมบาย  นอตติง 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  เอ็นเอ็กซ์พีเซมิคอนดักเตอร์  ฟูจิตสึ  แอลจี อีเลคทรอนิคส์  อินฟิเนียนเทคโนโลยีส์  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ซิงหัวยูนิกรุ๊ป (ยูนิซอค)  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  เบลล์แคนาดา  บีทีกรุ๊ป  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  เคที คอร์ปอเรชั่น  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  สวิสคอม  เทเลนอร์  ทรู  เทเลคอม อิตาเลีย  Telefónica  TeliaSonera  เวอไรซอนไวร์เลสส์  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  อิสราเอล  สหรัฐ  ญี่ปุ่น  เช็กเกีย 
อื่น ๆ:  มิวสิกเบรนซ์ ค่ายเพลง 
Tencent สำนักงานใหญ่
เทพมารสะท้านภพ

เทพมารสะท้านภพ (จีน: 覆雨翻雲; อังกฤษ: Lethal Weapons of Love and Passion) เป็นผลงานนิยายกำลังภายในเรื่องที่ 3 ของหวงอี้ นับเป็นเรื่องถัดจาก เหยี่ยวเหนือฟ้า (เทพทลายนภา) และขุนศึกสะท้านปฐพี เริ่มเขียนเมื่อ พ.ศ. 2535 หลังจากนี้จึงเขียนเรื่อง เจาะเวลาหาจิ๋นซี
ฉบับแปลไทยแปลโดย น.นพรัตน์ ลิขสิทธิ์ของสำนักพิมพ์สยามอินเตอร์บุ๊คส์ โดยแปลหลังจากเรื่องเจาะเวลาหาจิ๋นซี และมังกรคู่สู้สิบทิศ น.นพรัตน์แปลจากฉบับปรับปรุงของหวงอี้ เริ่มวางจำหน่ายเดือนพฤษภาคม พ.ศ. 2548 ความยาว 18 เล่ม ราคาเล่มละ 190 บาท
ฉบับการ์ตูนและละครชุด

เทพมารสะท้านภพฉบับการ์ตูนถูกแบ่งเป็น 2 เรื่อง โดยเนื้อเรื่องในช่วงแรกใช้ชื่อว่า "ฟานอวิ๋น จอมกระบี่สายฟ้า" ของสำนักพิมพ์สยามอินเตอร์คอมิกส์ ความยาว 3 เล่ม ส่วนเนื้อเรื่องในส่วนที่เหลือเป็นลิขสิทธิ์ของสำนักพิมพ์บูรพัฒน์ ใช้ชื่อว่า "กระบี่พลิกเมฆา" เหมือนฉบับนิยาย
เทพมารสะท้านภพยังถูกดัดแปลงเป็นละครชุดทางโทรทัศน์ของสถานี TVB ความยาว 40 ตอน ฉายในประเทศจีนเมื่อ พ.ศ. 2549
เนื้อเรื่อง

เนื้อเรื่องเกิดขึ้นในสมัยต้นราชวงศ์หมิงยุคที่จูหยวนจางครองบัลลังก์ได้สักระยะหนึ่ง กล่าวถึงกระบี่คลุมวรุณล่างฟานหวินนัดประลองกับปรมาจารย์มารผังปาน พร้อมกันนั้นยังเกิดเหตุการณ์ไม่คาดคิดขึ้นมามากมายทั้งการกู้ราชวงศ์มองโกลของฟางเยี่ยหวี่ อีกทั้งเรื่องราวของเด็กกำพร้าหานป๋อเด็กรับใช้ที่พบเจอกับโชคอันมหัศจรรย์ได้ก้าวขึ้นมาเป็นจอมยุทธ์ชั่วข้ามคืน
รายชื่อตัวละคร

กระบี่คลุมวรุณล่างฟานหวิน
ปรมาจารย์มารผังปาน
ภูตบดีซวีเยออู๋
โจรท่องโดดเดี่ยวฟั่นเหลียงจี๋
อธรรมศักดิ์สิทธิ์ลี่เย่อไห่
หัตถ์พิษเฉียนหลอ
หานป๋อ
ฟงสิงเลี่ย
ชิฉางเจิง
ฉินเมิ่งเหยา
ฟางเยี่ยหวี่
จิ้นปิงหวิน
เจินซู่สั้ง
ตันอี้หยู
หลวงจีนกระบี่ปู้เส่อไต้ซือ
จูหยวนจาง
เหลิงเอี้ยน
ธรรมมาจารย์อาทิตย์
ซ่านกวนอิง
ตี้หวี่ซือ
บ่วงปิศาจหลิงจ้านเทียน
มนุษย์บัณเฑาะหลี่เช่อเม่ย
สิบยอดฝีมือฝ่ายอธรรม

กระบี่คลุมวรุณล่างฟานหวิน
หัตถ์พิษเฉียนหลอ
ขุนโจรทมิฬเช่อจุนซิ่น
อธรรมศักดิ์สิทธิ์ลี่เย่อไห่
โจรท่องโดดเดี่ยวฟั่นเหลียงจี๋
ดาบมือซ้ายฟงหาน
หมอพิษเลี่ยเจิ้นเป่ย
หอกพลั่วเหินบินคู่จั่นหวี่
เจ้าสำนักรื่นรมณ์ม่ออี้เสียน
เจ้าหมู่ตึกสิบโฉดถันอิงโสว่
สิบสุดยอดหญิงงาม

ฉินเมิ่งเหยา
จิ้นปิงหวิน
ซวีเยี่ยเวี่ย
กงจู้อลงค์กรณ์กู่จื่อเซียน
เหลียนซิ่วซิ่ว
พระสนมเฉินกุ้ยเฟย
กระบี่หอมจวงชิงซวง
แม่ชีน้อยแห่งอารามมุ่นเมฆ
เจ้าสำนักตันชิงหานปี้ฉุ่ย
อิ๋งซ่านฮัว
กรณีกับฉบับ คลุมพิรุณพลิกเมฆา

นิยายเรื่อง "ฟู่หวี่ฟานหวิน" ซึ่งเป็นชื่อภาษาจีนของเรื่องนี้ ได้มีฉบับแปลโดยแฟนๆ แจกจ่ายให้อ่านกันบนอินเทอร์เน็ต ในชื่อเรื่องว่า คลุมพิรุณพลิกเมฆา ซึ่งแปลโดยคุณ Linmou อย่างไรก็ตามไม่ได้ทำการแปลจนจบเพราะมีฉบับลิขสิทธิ์และเกิดกรณีความคล้ายกับของสำนวนแปล
เมื่อสยามอินเตอร์บุ๊คส์ได้ซื้อลิขสิทธิ์เรื่อง ฟู่หวี่ฟานหวิน มา และน.นพรัตน์ได้แปลออกมาในชื่อว่า "เทพมารสะท้านภพ" ได้มีนักอ่านจำนวนหนึ่งซึ่งอ่านสำนวนแปลฉบับคลุมพิรุณพลิกเมฆามาแล้ว ตั้งข้อสังเกตว่า น.นพรัตน์ลอกสำนวนการแปลของ Linmou มา ทำให้เกิดการวิจารณ์อย่างกว้างขวางบนอินเทอร์เน็ต อย่างไรก็ตาม น.นพรัตน์ได้ให้สัมภาษณ์กับหนังสือพิมพ์กรุงเทพธุรกิจ ว่าเขาได้ลอกจากสำนวนแปลของตนเอง ที่เคยแปลซ้อมมือไม่ได้ตีพิมพ์ไว้เมื่อ พ.ศ. 2544
แหล่งข้อมูลอื่น

เทพมารสะท้านภพ เก็บถาวร 2006-04-19 ที่ เวย์แบ็กแมชชีน
| ด ค กผลงานของหวงอี้ |
| --- | --- |
นิยาย:  ขุนศึกสะท้านปฐพี  จอมคนแผ่นดินเดือด  เจาะเวลาหาจิ๋นซี  มังกรคู่สู้สิบทิศ  เทพทลายนภา  เทพมารสะท้านภพ
เทย์เลอร์ สวิฟต์: ดิเอราส์ทัวร์

บทความนี้เกี่ยวกับภาพยนตร์คอนเสิร์ต สำหรับคอนเสิร์ตทัวร์ ดูที่ ดิเอราส์ทัวร์
| เทย์เลอร์ สวิฟต์: ดิเอราส์ทัวร์ |
| --- | --- |
ใบปิดประชาสัมพันธ์
กำกับ: แซม เวนช์
สร้างจาก: ดิเอราส์ทัวร์
อำนวยการสร้าง: เทย์เลอร์ สวิฟต์
นักแสดงนำ: เทย์เลอร์ สวิฟต์
กำกับภาพ: เบรตต์ เทิร์นบูล
ตัดต่อ: ดอม วิทเวิร์ธ
ดนตรีประกอบ: เทย์เลอร์ สวิฟต์
บริษัทผู้สร้าง: เทย์เลอร์สวิฟต์โปรดักชัน 
ผู้จัดจำหน่าย:   เอเอ็มซีเธียเตอส์ (สหรัฐ)  ซีนีมาร์กเธียเตอส์ (ทั่วโลก) 
วันฉาย:   13 ตุลาคม ค.ศ. 2023 (2023-10-13) 
ความยาว: 169 นาที
ประเทศ: สหรัฐ
ภาษา: อังกฤษ
ทุนสร้าง: 10–20 ล้านดอลลาร์
ทำเงิน: 261.7 ล้านดอลลาร์
เทย์เลอร์ สวิฟต์: ดิเอราส์ทัวร์ (อังกฤษ: Taylor Swift: The Eras Tour) เป็นภาพยนตร์คอนเสิร์ตอเมริกันที่ออกฉายในปี ค.ศ. 2023 ซึ่งบันทึกการแสดงดิเอราส์ทัวร์ คอนเสิร์ตทัวร์ปี 2023–2024 โดยนักร้องนักแต่งเพลง เทย์เลอร์ สวิฟต์ กำกับโดยแซม เวนช์ อำนวยการสร้างโดยสวิฟต์ และจัดจำหน่ายโดยเอเอ็มซีเธียเตอส์และซีนีมาร์กเธียเตอส์ มีกำหนดเข้าฉายในโรงภาพยนตร์ทั่วโลกในวันที่ 13 ตุลาคม ค.ศ. 2023 สวิฟต์ได้ทำข้อตกลงการจัดจำหน่ายกับเอเอ็มซีและซีนีมาร์กอย่างที่ไม่เคยมีมาก่อน หลังจากการเจรจากับสตูดิโอภาพยนตร์รายใหญ่ล้มเหลวในช่วงการประท้วงเรียกร้องค่าแรงสำหรับนักเขียนและนักแสดง
การถ่ายทำเกิดขึ้นในเดือนสิงหาคม ค.ศ. 2023 ในสามรายการที่สนามกีฬาโซไฟ ในอิงเกิลวูด รัฐแคลิฟอร์เนีย และสหภาพนักแสดงและศิลปินที่ทำงานด้านภาพยนตร์และวิทยุโทรทัศน์ได้รับอนุญาตให้ดำเนินการถ่ายทำท่ามกลางการประท้วงหยุดงานในปี 2023 สวิฟต์ได้ประกาศภาพยนตร์ดิเอราส์ทัวร์ในเดือนนั้น ทำให้สตูดิโอและผู้แสดงเกิดความตื่นตัว และทำให้ภาพยนตร์หลายเรื่องที่มีกำหนดเข้าฉายหรือใกล้วันที่ 13 ตุลาคม ต้องเลื่อนวันฉายออกไป กลยุทธ์การเผยแพร่ที่แหวกแนวเป็นหัวข้อวาทกรรมของสื่อ โดยนักข่าวและบุคลากรในอุตสาหกรรมภาพยนตร์จำนวนมากต่างชื่นชมและยกย่องการเคลื่อนไหวของสวิฟต์ ในการหลีกเลี่ยงสตูดิโอและเป็นพันธมิตรโดยตรงกับโรงภาพยนตร์
ภาพยนตร์เรื่องนี้ฉายรอบปฐมทัศน์ที่เดอะโกรฟในลอสแองเจลิส รัฐแคลิฟอร์เนีย เมื่อวันที่ 11 ตุลาคม ค.ศ. 2023 และเข้าฉายทั่วโลกในวันที่ 13 ตุลาคม ซึ่งได้รับการตอบรับความต้องการบัตรเข้าชมจำนวนมาก โดยทำรายได้สูงสุดเป็นประวัติการณ์ด้วย 37 ล้านดอลลาร์ในวันแรกของการจำหน่ายบัตรล่วงหน้าในสหรัฐ เมื่อวันที่ 5 ตุลาคม ค.ศ. 2023 ภาพยนตร์เรื่องนี้มียอดจำหน่ายบัตรล่วงหน้าทั่วโลกจำนวน 100 ล้านดอลลาร์ และเป็นภาพยนตร์คอนเสิร์ตที่ทำรายได้สูงสุดตลอดกาล ทำเงิน 231 ล้านดอลลาร์ ได้รับการวิจารณ์เชิงบวกจากนักวิจารณ์ ซึ่งส่วนใหญ่ชื่นชมผลงานการถ่ายทำภาพยนตร์และเสียงสำหรับบันทึกการแสดง
สรุปภาพรวม

เทย์เลอร์ สวิฟต์: ดิเอราส์ทัวร์ เป็น "การแสดงผลภาพยนตร์" (cinematic rendering) ของดิเอราส์ทัวร์ ซึ่งเป็นทัวร์คอนเสิร์ตครั้งที่ 6 โดยนักร้องและนักประพันธ์เพลงชาวอเมริกัน เทย์เลอร์ สวิฟต์ นำเสนอรายชื่อผลงานของสวิฟต์ตามแนวคิดในการแสดง 10 องก์ที่แตกต่างกัน โดยแสดงให้เห็นการแสดงของเพลงทั้งหมดในรายการชุดมาตรฐานของทัวร์ ยกเว้นเพลง "Wildest Dreams" (2014), "The Archer" (2019), "Invisible String", "Cardigan" และ "'Tis the Damn Season" (2020) ในขณะที่เพลง "Our Song" (2006) และ "You're on Your Own, Kid" (2022) เป็นเพลงเซอร์ไพรส์
การตอบรับ > การตอบรับของอุตสาหกรรม

"เป็นเรื่องน่ากลัวที่เทย์เลอร์ สวิฟต์ สามารถเข้ามาและกลายเป็นที่นิยมได้โดยไม่ต้องใช้เส้นทางการตลาดแบบเดิม ๆ [...] คุณจะต้องเป็นดาราดังถึงจะทวีตเพียงข้อความเดียวและทำลายทั้งอุตสาหกรรมได้"
การตอบรับ > การตอบรับของอุตสาหกรรม > ภาพยนตร์ที่ได้รับผลกระทบ

ภาพยนตร์หลายเรื่องได้เลื่อนวันฉายเพื่อหลีกเลี่ยงการแข่งขันกับสวิฟต์ เกิดกระแสแฮชแท็ก "#Exorswift" บนสื่อสังคมหลังจากที่มีการประกาศภาพยนตร์คอนเสิร์ตนี้ เนื่องจากดิเอราส์ทัวร์มีวันฉายเดียวกันกับภาพยนตรเรื่อง หมอผีเอ็กซอร์ซิสต์ ผู้ศรัทธา ภาพยนตร์สยองขวัญเหนือธรรมชาติ จากการอ้างอิงถึงปรากฏการณ์ "บาร์เบนไฮเมอร์" ที่เกิดขึ้นเรื่อง บาร์บี้ (2023) และออปเพนไฮเมอร์ (2023) เมื่อต้นปีนั้น ทำให้ค่ายยูนิเวอร์แซลสตูดิโอส์และบลูมเฮาส์โปรดิวชันส์ ได้เลื่อนการฉายภาพยนตร์หมอผีเอ็กซอร์ซิสต์ ผู้ศรัทธา เข้ามาอีกหนึ่งสัปดาห์ จากเดิมฉายวันศุกร์ที่ 13 อินดีไวร์สังเกตเห็นการเคลื่อนไหวนี้ โดยกล่าวว่าต้นทุนที่ต่ำของภาพยนตร์นี้เมื่อพิจารณาแล้วมาจากแคมเปญการตลาดที่มีต้นทุนที่สูง พาราเมาต์พิกเจอส์และแอปเปิลสตูดิโอส์ ยังได้ละทิ้งแผนเดิมสำหรับภาพยนตร์ตะวันตกเรื่อง คิลเลอร์สออฟเดอะฟลาวเวอร์มูน ซึ่งกำกับโดยมาร์ติน สกอร์เซซี ออกไปเป็นเวลาสองสัปดาห์ ก่อนที่จะเข้าฉายทั่วไปในวันที่ 20 ตุลาคมแทน
| ภาพยนตร์ | ผู้จัดจำหน่าย | วันฉายเดิม | วันฉายใหม่ | อ้างอิง |
| --- | --- | --- | --- | --- |
| ปั่นเงินรวยป่วนโลก | โซนีพิกเจอร์ส | 000000002023-10-06-00006 ตุลาคม 2023 | 000000002023-09-29-000029 กันยายน 2023 |  |
| หมอผีเอ็กซอร์ซิสต์ ผู้ศรัทธา | ยูนิเวอร์แซลพิกเจอร์ส | 000000002023-10-13-000013 ตุลาคม 2023 | 000000002023-10-06-00006 ตุลาคม 2023 |  |
| จ็อบระห่ำ คนถึกระทึกโลก | เรลเลทิวิตีมีเดีย | 000000002023-10-06-00006 ตุลาคม 2023 | 000000002023-10-27-000027 ตุลาคม 2023 |  |
| The Marsh King's Daughter | ไลออนส์เกต | 000000002023-10-06-00006 ตุลาคม 2023 | 000000002023-11-03-00003 พฤศจิกายน 2023 |  |
| Ordinary Angels | ไลออนส์เกต | 000000002023-10-13-000013 ตุลาคม 2023 | 000000002024-02-23-000023 กุมภาพันธ์ 2024 |  |
| The Persian Version | โซนีพิกเจอร์ส | 000000002023-10-13-000013 ตุลาคม 2023 | 000000002023-10-20-000020 ตุลาคม 2023 |  |
| Priscilla | เอทเวนตีโฟร์ | 000000002023-10-27-000027 ตุลาคม 2023 | 000000002023-11-03-00003 พฤศจิกายน 2023 |  |
| What Happens Later | บลีคเกอร์สตรีท | 000000002023-10-13-000013 ตุลาคม 2023 | 000000002023-11-03-00003 พฤศจิกายน 2023 |  |
ดูเพิ่ม

เดอะ 1989 เวิลด์ทัวร์ไลฟ์ – ภาพยนตร์คอนเสิร์ตปี 2015 กำกับโดยโยนาส อักเคอร์ลุนด์ เกี่ยวกับการทัวร์ในชื่อเดียวกันของสวิฟต์ในปี 2015
เทย์เลอร์ สวิฟต์: เรพิวเทชันสเตเดียมทัวร์ – ภาพยนตร์คอนเสิร์ตปี 2019 กำกับโดยพอล ดักเดล เกี่ยวกับการทัวร์ในชื่อเดียวกันของสวิฟต์ในปี 2018
โฟล์กลอร์: เดอะลองพอนด์สตูดิโอเซสชันส์ – ภาพยนตร์คอนเสิร์ตปี 2020 กำกับโดยสวิฟต์ เกี่ยวกับสตูดิโออัลบั้มชุดที่แปดของเธอ
แหล่งข้อมูลอื่น

เว็บไซต์ทางการ
เทย์เลอร์ สวิฟต์: ดิเอราส์ทัวร์ ที่อินเทอร์เน็ตมูวีเดตาเบส
เทย์เลอร์ สวิฟต์: ดิเอราส์ทัวร์ ที่รอตเทนโทเมโทส์
| ด ค กเทย์เลอร์ สวิฟต์ |
| --- | --- |
 อัลบั้ม  ซิงเกิล  รางวัลและการเข้าชิง  การแสดงสด  เพลง  วิดีโอ  อิทธิผลทางวัฒนธรรม 
สตูดิโออัลบั้ม:  เทย์เลอร์ สวิฟต์  เฟียร์เลส  สปีกนาว  เรด  1989  เรพิวเทชัน  เลิฟเวอร์  โฟล์กลอร์  เอฟเวอร์มอร์  มิดไนส์  เดอะทอร์เชอด์โพอิตส์ดีพาร์ตเมนต์ 
บันทึกเสียงใหม่:  เฟียร์เลส (เทย์เลอร์เวอร์ชัน)  เรด (เทย์เลอร์เวอร์ชัน)  สปีกนาว (เทย์เลอร์เวอร์ชัน)  1989 (เทย์เลอร์เวอร์ชัน) 
อีพี:  เดอะเทย์เลอร์ สวิฟต์ฮอลลิเดย์คอลเล็กชัน  บิวตีฟูลอายส์ 
อัลบั้มบันทึกการแสดงสด:  สปีกนาว: เวิลด์ทัวร์ไลฟ์  ไลฟ์ฟรอมเคลียร์แชนแนลสตริป 2008  เลิฟเวอร์ (ไลฟ์ฟรอมปารีส) 
คอนเสิร์ตทัวร์:  เฟียร์เลสทัวร์  สปีกนาวเวิลด์ทัวร์  เดอะเรดทัวร์  เดอะ 1989 เวิลด์ทัวร์  เรพิวเทชันสเตเดียมทัวร์  ดิเอราส์ทัวร์ 
ภาพยนตร์:  มิสอเมริกานา  โฟล์กลอร์: เดอะลองพอนด์สตูดิโอเซสชันส์  ออลทูเวล: เดอะชอร์ตฟิล์ม  เทย์เลอร์ สวิฟต์: ดิเอราส์ทัวร์ 
ครอบครัว:  ออสติน สวิฟต์ (น้องชาย)  มาร์จอรี ฟินเลย์ (ยาย) 
มรดก:  สวิฟตี  อิทธิผลของดิเอราส์ทัวร์  คดีล่วงละเมิดทางเพศ  กรณีข้อพิพาทสิทธิ์การถือครองเพลง  กรณีข้อพิพาททิกเก็ตมาสเตอร์ 
บทความที่เกี่ยวข้อง:  บอมบาลูรินา  ซิตีออฟเลิฟเวอร์  ไฮวอตช์  แนนนาเรีย สวิฟเต  โอลิเวีย เบนสัน  เทย์เลอร์สวิฟต์โปรดักชัน  แซมมวลโกลด์วินเอสเตต  สวิฟต์ออนซีเคียวริตี 
  หมวดหมู่:เทย์เลอร์ สวิฟต์
เทลมา ริตเตอร์

| เทลมา ริตเตอร์ |
| --- | --- |
จากภาพยนตร์เรื่อง The Mating Season (1951)
สารนิเทศภูมิหลัง
เกิด: 14 กุมภาพันธ์ ค.ศ. 1902 บรู๊กลิน นิวยอร์ก สหรัฐอเมริกา
เสียชีวิต: 5 กุมภาพันธ์ ค.ศ. 1969(1969-02-05) (66 ปี) นิวยอร์กซิตี สหรัฐอเมริกา
คู่สมรส: Joseph Moran (1927-1969)
อาชีพ: นักแสดง
ปีที่แสดง: 1947–1968
เทลมา ริตเตอร์ (อังกฤษ: Thelma Ritter) (14 กุมภาพันธ์ ค.ศ. 1902 - 5 กุมภาพันธ์ ค.ศ. 1969)  เป็นนักแสดงชาวอเมริกัน เธอเคยได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม 6 ครั้งจากภาพยนตร์เรื่องAll About Eve (1950), The Mating Season (1951), With a Song in My Heart (1952), Pickup on South Street (1953), Pillow Talk (1959) และ Birdman of Alcatraz (1962)
ผลงานการแสดง

Miracle on 34th Street (1947)
A Letter to Three Wives (1949)
City Across the River (1949)
Father was a Fullback (1949)
Perfect Strangers (1950)
All About Eve (1950)
I'll Get By (1950)
The Mating Season (1951)
The Model and the Marriage Broker (1951)
As Young as You Feel (1951)
With a Song in My Heart (1952)
Titanic (1953)
Pickup on South Street  (1953)
The Farmer Takes a Wife (1953)
Rear Window (1954)
Daddy Long Legs (1955)
Lucy Gallant (1955)
The Proud and Profane (1956)
A Hole In The Head (1959)
Pillow Talk (1959)
The Misfits (1961)
The Second Time Around (1961)
Birdman of Alcatraz (1962)
How the West Was Won (1962)
For Love or Money (1963)
Move Over, Darling (1963)
A New Kind of Love (1963)
Boeing Boeing (1965)
The Incident (1967)
แหล่งข้อมูลอื่น

ชีวประวัติ เทลมา ริตเตอร์ ที่ อินเทอร์เน็ตบรอดเวย์ดาตาเบส
เทลมา ริตเตอร์ ที่อินเทอร์เน็ตมูวีเดตาเบส
เทศกาลภาพยนตร์ซันแดนซ์

| --- | --- |

สถานที่: พาร์กซิตี ยูทาห์ สหรัฐ ซันแดนซ์รีสอร์ท ยูทาห์ สหรัฐ
ก่อตั้ง: 1978
ผู้ก่อตั้ง: John Earle, สเตอร์ลิง ฟาน วาเกเนน
เป็นเจ้าภาพโดย: Sundance Institute
ภาษา: อังกฤษ
เว็บไซต์: festival.sundance.org
เทศกาลภาพยนตร์ซันแดนซ์ ปี 2002
เทศกาลภาพยนตร์ซันแดนซ์ (อังกฤษ: Sundance Film Festival) เป็นเทศกาลภาพยนตร์ประจำปีที่จัดขึ้นที่รัฐยูทาห์ สหรัฐ ถือเป็นเทศกาลภาพยนตร์หนังนอกกระแสที่ใหญ่ที่สุดในสหรัฐอเมริกา จัดขึ้นในเดือนมกราคม ที่เมืองพาร์กซิตี, ซอลต์เลกซิตี และออกเดน เช่นเดียวกับที่ซันแดนซ์รีสอร์ต เทศกาลนี้ยังเป็นการแสดงผลงานใหม่ ๆ ของผู้สร้างภาพยนตร์อิสระทั้งอเมริกันและนานาชาติ เทศกาลมีการแข่งขัน ตัดสินภาพยนตร์ชีวิตอเมริกันและนานาชาติ และภาพยนตร์สารคดี ทั้งภาพยนตร์สั้นและภาพยนตร์ยาว และกลุ่มแสดงภาพยนตร์ที่ไม่ได้ร่วมประกวด
เทกกิงแชนเซส

บทความนี้เกี่ยวกับอัลบั้มเพลง สำหรับเพลงในชื่อเรียกเดียวกันนี้ ดูที่ เทกกิงแชนเซส (เพลง)
เทกกิงแชนเซส (อังกฤษ: Taking Chances) คืออัลบั้มภาษาอังกฤษของเซลีน ดิออน ออกจำหน่ายในวันที่ 7 - 15 พฤศจิกายน พ.ศ. 2550 ทั่วโลก เป็นอัลบั้มภาษาอังกฤษชุดที่ 13 และเมื่อนับรวมอัลบั้มภาษาฝรั่งเศสแล้ว อัลบั้มนี้เป็นอัลบั้มที่ 35 ในส่วนของรูปแบบกล่องนักสะสมอันประกอบไปด้วยซีดี, ดีวีดี และน้ำหอม ออกจำหน่ายในวันที่ 11 ธันวาคม พ.ศ. 2550 ในอเมริกาเหนือ  และระหว่างวันที่ 8 และ 25 กุมภาพันธ์ พ.ศ. 2551 ในยุโรป
เทกกิงแชนเซส เริ่มบันทึกเสียงในเดือนกรกฎาคม พ.ศ. 2550 ที่สตูดิโอปาล์มส์ ในเบื้องต้นได้มีการกำหนดชื่ออัลบั้มว่า เดอะวูแมนอินมี (อังกฤษ: The Woman in Me) แต่เนื่องจากมีชื่อซ้ำกับอัลบั้มฮิตของชาเนีย ทเวนอันออกจำหน่ายในปี พ.ศ. 2538 จึงได้มีการทำสำรวจจากผู้ชมคอนเสิร์ตของเธอที่ลาส เวกัส และได้ใช้ชื่ออัลบั้มใหม่นี้ว่า เทกกิงแชนเซส
อัลบั้มนี้ใช้เพลง "เทกกิงแชนเซส" เป็นซิงเกิลแรก และออกจำหน่ายซิงเกิลดังกล่าวในรูปธรรมเมื่อวันที่ 24 ตุลาคม พ.ศ. 2550 โดยมีเพลง "แมปทูมายฮาร์ต" (อังกฤษ: Map to My Heart) บรรจุในแผ่นซิงเกิลดังกล่าว และไม่มีการบรรจุเพลงนี้ลงในอัลบั้มแต่อย่างใด ยกเว้นฉบับในประเทศญี่ปุ่นอันมีเพลงพิเศษ 2 เพลง คือ "แมปทูมายฮาร์ต" และ "เดอะรีซันไอโกออน"
เซลีนประชาสัมพันธ์อัลบั้มนี้ผ่านรายการโทรทัศน์หลายรายการ ทั้งในอเมริกา และยุโรป ได้แก่ สหราชอาณาจักร, ฝรั่งเศส, อิตาลี และเยอรมนี นอกจากนี้เซลีนยังจัด คอนเสิร์ตทัวร์เทกกิงแชนเซส ไปยังเมืองสำคัญทั่วโลก เพื่อประชาสัมพันธ์อัลบั้มนี้อีกด้วย
การสร้างและอำนวยการผลิต > การบันทึกเสียง

ภายหลังว่างเว้นการออกอัลบั้มภาษาอังกฤษกว่า 3 ปี เซลีนได้กลับเข้าสู่สตูดิโอเพื่อบันทึกเสียงอีกครั้ง โดยใช้ช่วงเวลาวันหยุดพักผ่อนของเธอจากการแสดงชุด อะนิวเดย์... ระหว่างวันที่ 2 กรกฎาคม - 15 สิงหาคม พ.ศ. 2550 โดยมี 4 เพลงได้บันทึกเสียงก่อนหน้าเดือนพฤษภาคม พ.ศ. 2550 แล้ว เซลีนบันทึกเสียงอัลบั้มนี้ที่สตูดิโอปาล์มส ในลาสเวกัส เรอเน อองเชลลีล สามีและผู้จัดการส่วนตัวของเซลีนได้กล่าวว่าอัลบั้มนี้จะมีความเป็นร็อกมากขึ้น
อัลบั้มนี้เซลีนได้ร่วมงานกับโปรดิวเซอร์ใหม่ๆหลายคน อาทิจอห์น แชงส์ โปรดิวเซอร์เจ้าของรางวัลแกรมมีด้านอำนวยการผลิตในเพลงเปิดตัวอัลบั้ม "เทกกิงแชนเซส" และเพลง "อะเวิลด์ทูบีลีฟอิน", เบ็น มูดดี อดีตสมาชิกวงอีวานเอสเซนและเดวิด ฮอดเจส ในเพลง "อะโลน" เป็นต้น
ช่วงการบันทึกเสียงอัลบั้มนี้ทั้งหมดได้บันทึกเพลงทั้งสิ้น 19 เพลง โดยบรรจุลงในอัลบั้มนี้ 16 เพลง ยกเว้นฉบับของประเทศญี่ปุ่นและไอทูนส์ที่ได้เพิ่มเพลง "แมปทูมายฮาร์ต" (อังกฤษ: Map to My Heart) และ "เดอะรีซันไอโกออน" (อังกฤษ: The Reason I Go On) นอกจากนี้ยังได้บันทึกเสียงเพลง "เล็ตมีบียัวร์โซลเดอร์" (อังกฤษ: Let Me Be Your Soldier) แต่มิได้นำลงบรรจุในอัลบั้มนี้ ต่อมาได้บรรจุเพลงนี้ลงในอัลบั้มเพลงฮิต มายเลิฟ: เอสเซนเชียลคอลเลกชัน (อังกฤษ: My Love: Essential Collection) โดยใช้ชื่อใหม่ว่า "แดร์คัมส์อะไทม์" (อังกฤษ: There Comes a Time) ผลงานอำนวยการสร้างของ Emanuel Kiriakou
การสร้างและอำนวยการผลิต > ดนตรีและบทเพลง

เทกกิงแชนเซส เป็นอัลบั้มที่มีเพลงแนวร็อกมากขึ้น นับเป็นการเปลี่ยนแนวเพลงของเซลีนไปจากเดิม เห็นได้จากการร่วมงานกับโปรดิวเซอร์ใหม่ๆ อาทิ จอห์น แชงส์, เบ็น มูดดี, เดวิด ฮอดเจส เป็นต้น และการนำเพลงเก่าในแนวร็อกมาขับร้องใหม่หลายเพลง อาทิ "แคนต์ไฟต์เดอะฟิลลิน" (อังกฤษ: Can't Fight the Feelin'), เพลง "อะโลน" (อังกฤษ: Alone) ผลงานการประพันธ์ของบิลลี สตีนเบิร์ก และทอม เคลลี อันเป็นเพลงเดิมของวงฮาร์ต, เพลง "นิวดอร์น" (อังกฤษ: New Dawn) เพลงเดิมของลินดา เพอร์รี ผู้ประพันธ์เพลง และอำนวยการสร้างเพลง "มายเลิฟ" (อังกฤษ: My Love) ในอัลบั้มนี้ เพลง "ไรต์เน็กซ์ทูเดอะไรต์วัน" (อังกฤษ: Right Next to The Right One) ผลงานการประพันธ์และขับร้องโดยทิม คริสเทนเซน เป็นต้น
อย่างไรก็ดี อัลบั้มชุดนี้ยังคงบรรจุเพลงป็อป อันเป็นแนวเพลงของเซลีนเอง อาทิ เพลง "มายเลิฟ", เพลง "อะเวิลด์ทูบีลีฟอิน" ซึ่งภายหลังได้ขับร้องร่วมกับยูนะ อิโตะ นักร้องสาวชาวญี่ปุ่น